text: Nu falder den sidste bastion
  05 januar 2011 kl. 12.35
  Chauffører er mænd. Næsten altid. Men det vil vognmandsfirma fra Vejen gerne bryde og har ansat kvindelig chaufførelev.
  Vognmandsfirmaet K. Hansen Transport i Vejen har ansat 2 nye chauffør-elever. En ung mand - Morten Dumstrai - og en ung kvinde - Marie Louise Dalgaard. Hun er blot 21 år. 
  - Jeg blev inspireret i Australien til at blive chauffør, da jeg så de her kæpmpestore lastbilstog, der kører dernede, siger hun.
  
  Flere kvinder tak
  - Vi føler det er vigtigt at holde fast i uddannelse af de unge mennesker, således de som faglærte har større mulighed for at klare sig på fremtidens arbejdsmarked. Men vi vil også gerne have kvindelige chauffører ind på det mandsdominerede område, siger Karen M. Bredsten, HR- og kommunikationschef i transportfirmaet.  
  K. Hansen Transport har en fast turnus på elevområdet med 4 chaufførelever og 1 kontorelev i ansættelse.
  